Schwartzel se 5-onder enigste SA troosCharl Schwartzel. Foto: AP Photo/Ben Curtis Dit was ŉ ietwat droewige eerste twee rondes vir die Suid-Afrikaanse deelnemers in die Britse Ope. Net vier van die agt spelers wat afgeslaan het, het die afsnypunt na die laaste twee rondes oorleef. Die afsnypunt, gewoonlik vir die voorste 70 spelers, is weens die swaar reën en wind Vrydagmiddag op ŉ tweeronde-telling van 146 (+4) vasgestel. Die enigste twee Suid-Afrikaners in die toernooi wat al die Britse Ope gewen het, Ernie Els en Louis Oosthuizen, het nie die afsnypunt gemaak nie. Els en George Coetzee (albei 5+), Brenden Stone (9+) en Oosthuizen wat na ŉ verskriklike 83 in die tweede ronde op 12+ was, se toernooi is verby. Daar was darem ook die Suid-Afrikaanse ligpunt van Charl Schwartzel, wat -5 in die tweede ronde gespeel het en na twee rondes in die gesamentlike sesde plek met sy vier houe onder baansyfer is. Hy is vier houe agter die voorloper Phil Mickelson (-10) wat ŉ enkele hou voor die Sweed, Henrik Stenson, is. Stenson het Vrydag ses houe onder syfer gespeel. Die ander drie Suid-Afrikaners wat in die laaste twee rondes sal speel, is Richard Sterne (gelyk aan baansyfer), Brandon Grace (2+), Zander Lombard (3+) en Haydn Porteus (4+). Mickelson het die voordeel van twee vroeë afslaantye gehad en dus, veral op die tweede dag, die gure vrygespring. Daar is min twyfel dat die swaar reën en sterk wind wat voorspel word, weer in die Ope op Royal Troon ŉ vername rol sal speel. Voorste tellings –